মেট্রোর নতুন লাইনের কারণে বন্ধ হচ্ছে একাধিক বাস রুট?

ওয়েব ডেস্ক : সম্প্রতি কলকাতার তিন মেট্রো (Kolkata Metro) লাইনের উদ্বোধন করেছেন প্রধানমন্ত্রী নরেন্দ্র মোদি (Narendra Modi)। এর ফলে হাওড়া ময়দান থেকে সেক্টর ফাইভ পর্যন্ত চালু হয়েছে মেট্রো পরিষেবা। অন্যদিকে নোয়াপাড়ার সঙ্গে জুড়েছে বিমানবন্দর। এমনকি রুবি থেকে বেলেঘাটা পর্যন্তও চালু হয়েছে এই পরিষেবা। যার ফলে হাতে একপ্রকার স্বর্গ পেয়ে গিয়েছেন নিত্য অফিস যাত্রীরা। তবে এর কারণে সমস্যায় পড়েছেন বাস মালিকরা। কারণ, তিন লাইনে মট্রো পরিষেবা চালু হওয়ার কারণে রাতারাতি কমে গিয়েছে বাস যাত্রীর সংখ্যা। প্রশ্ন উঠছে, তাহলে কি একাধিক রুটে এবার কি বন্ধ হতে চলেছে বাস পরিষেবা? তা নিয়ে এবার জবাব দিলেন রাজ্যের পরিবহণ মন্ত্রী স্নেহাশিস চক্রবর্তী।

তিন লাইনে মেট্রো পরিষেবা চালু হওয়ার কারণে প্রভাবিত হচ্ছে বেশ কয়েকটি রুট (Bus Route)। ২৮ ও ৭১ নম্বর রুটের বাস যায় শিয়ালদহ এবং সল্টলেকের দিকে। অন্যদিকে ৪৪ নম্বর বাস বাগুইহাটি থেকে যায় হাওড়া পর্যন্ত। ফলে জানা যাচ্ছে, এই সব রুটে গড়ে দিনের শেষে ৫০ থেকে ১০০ যাত্রী কমে গিয়েছে। সল্টলেক ও হাওড়াগামী রুটেও কমে গিয়েছে যাত্রী সংখ্যা। এর ফলে উদ্বিগ্ন বাস মালিকরা।

আরও খবর : এক টেবিলে রোশন-শমীক! ২৬-এর আগে পাহাড়ে নয়া জোট? শুরু জল্পনা

প্রশ্ন উঠছে, এক্ষেত্রে কী বাসের রুটের পরিবর্তন হতে পারে? এ নিয়ে রাজ্যের পরিবহণ মন্ত্রী স্নেহাশিস চক্রবর্তী (Snehasis Chakraborty) বলেছেন, “হাওড়া থেকে শিয়ালদহ মেট্রো চালু যেখানে ১২ মিনিট লাগে। সেক্ষেত্রে ওই রুটের বাসগুলো যাতে অন্য রুটে দেওয়া যায় সেই বিষয়ে ইতিমধ্যেই পরীক্ষা ‌শুরু হয়েছে। Wbtc-কে ১০ দিন সময় দেওয়া হয়েছে সব খতিয়ে দেখার জন্য।”

অন্যদিকে পরিবহণ মন্ত্রী আরও বলেছেন, আগে মেট্রো (Kolkata Metro) পরিষেবা ছিল না। তবে আজ এই পরিষেবা চালু হওয়ার কারণে এখন ৬ থেকে ৮ লক্ষ মানুষ মেট্রো চড়েন। যার ফলে বাসের যাত্রী সংখ্যা ৬০ শতাংশ মতো কমে গিয়েছে। তিনি আরও বলেছেন, যাত্রী না হওয়ার কারণে ইতিমধ্যে অনেক বেসরকারি বাস রুট (Kolkata Bus Route ) বন্ধ হয়ে গিয়েছে। মুখ্যমন্ত্রীও অনেক রুটে বাস বন্ধ বিষয়টি লক্ষ্য করেছেন। ফলে সরকারি বাস বাড়ানো হয়েছে বলে জানিয়েছেন তিনি। নতুন বাস এবং ড্রাইভার-কন্ডাক্টর নিয়োগের অনুমোদন মুখ্যমন্ত্রী দিয়েছেন বলে জানিয়েছেন পরিবহণ মন্ত্রী। ফলে মানুষ যাতে বাস পরিষেবা পান এখন সেই চেষ্টা করা হচ্ছে বলে জানিয়েছেন তিনি।